Diari Oficial de la Generalitat Valenciana


Sumari del DOGV 5904, del 01-12-2008 (2008/13724)

DECRET 177/2008, de 28 de novembre, del Consell, de modificació del Decret 92/2007, de 6 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2008/11/28/177/dof/vci/html**

### Dades del document

Número de DOGV
:   5904

Data del DOGV
:   01-12-2008

Secció del DOGV
:   I. DISPOSICIONS GENERALS

Número del document
:   2008/13637


Data del document
:   28-11-2008

Organisme emissor
:   Presidència de la Generalitat

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria Medi Ambient, Aigua, Urbanisme i Vivenda
    * reglament intern
    * administració regional
    * legislació

DECRET 177/2008, de 28 de novembre, del Consell, de modificació del Decret 92/2007, de 6 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat. [2008/13521]  
Per mitjà del Decret 92/2007, de 6 de juliol, del Consell, es va establir l'estructura bàsica directiva de l'administració de la Generalitat, a fi de permetre a les conselleries i secretaries autonòmiques creades pel Decret 7/2007, de 28 de juny, del president de la Generalitat, l'exercici de les competències que tenen assignades.  
Durant el període transcorregut s'ha posat de manifest la conveniència d'efectuar alguns ajustos en l'estructura de la Conselleria de Medi Ambient, Aigua, Urbanisme i Habitatge, que, sense alterar el nombre d'òrgans directius ni les competències del departament, permeten potenciar l'eficàcia en el desenvolupament d'algunes de les seues funcions.  
En virtut d'això, i fent ús de les atribucions conferides en l'article 64 de la Llei del Consell, a proposta del president de la Generalitat i amb la deliberació prèvia del Consell, en la reunió del dia 28 de novembre de 2008,   
DECRETE  
Article únic  
Es modifica l'article 26 del Decret 92/2007, de 6 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, que quedarà redactat de la manera següent:  
«Article 26. De la Secretaria Autonòmica de Medi Ambient, Aigua, Urbanisme i Habitatge  
1. La Secretaria Autonòmica de Medi Ambient, Aigua, Urbanisme i Habitatge assumix les funcions que li atribuïx l'article 68 de la Llei del Consell en matèria de recursos hídrics, ordenació del territori i litoral, política mediambiental, habitatge, canvi climàtic i qualitat de l'edificació.  
2. De la Secretaria Autonòmica de Medi Ambient, Aigua, Urbanisme i Habitatge depenen els següents òrgans directius:  
- Direcció General de l'Aigua. Assumix les funcions en matèria de planificació, gestió i protecció de recursos hídrics en la Comunitat Valenciana, planificació i gestió de les conques internes de la Comunitat Valenciana, planificació i gestió de l'aigua, construcció i explotació d'infraestructures hidràuliques, modernització de regadius, reutilització i estalvi de l'aigua, control i protecció de la qualitat de l'aigua, autorització d'abocaments.  
- Direcció General d'Habitatge i Projectes Urbans. Assumix les funcions en matèria de promoció i rehabilitació d'habitatge, foment de l'accés a l'habitatge, patrimoni residencial, promoció i control de la qualitat en l'edificació.  
- Direcció General de Territori i Paisatge. Exercirà les funcions en matèria d'ordenació i gestió del paisatge, d'ordenació del territori i del litoral, i de planificació i gestió dels espais naturals, i actuarà així mateix com a coordinadora amb les distintes administracions públiques amb competències en les matèries esmentades.  
- Direcció General d'Urbanisme. Assumix les funcions en matèria de planejament, gestió i normativa urbanística, així com la coordinació amb les distintes administracions públiques amb competència en la matèria.  
- Direcció General de Gestió del Medi Natural. Assumix les funcions en matèria d'elaboració, promoció i execució de les mesures adequades per a la conservació de la biodiversitat, i per a la protecció i gestió de forests i dels recursos forestals.  
- Direcció General per al Canvi Climàtic. Assumix les funcions en matèria d'estudi i prevenció dels efectes del canvi climàtic, planificació, execució i gestió dels plans de residus, control de la contaminació, intervenció administrativa ambiental d'activitats, avaluació estratègica ambiental, avaluació i estimació d'impactes ambientals de plans, programes i projectes, i realització de programes de formació mediambiental.»  
DISPOSICIÓ FINAL  
Única  
Este decret entrarà en vigor el mateix dia en què s'aprove.  
València, 28 de novembre de 2008  
El president de la Generalitat,  
FRANCISCO CAMPS ORTIZ


Còpia Permalink ELI